### Resumé

Social- og Boligministeriet offentliggør hvert år den 1. december en liste over udsatte boligområder og parallelsamfund. På den seneste liste er afd. 29, [adresse], fortsat kategoriseret som forebyggelsesområde. For at sikre den fortsatte positive udvikling i beboersammensætningen i afdelingen, anmoder boligforeningen AAB Vejle om, at aftalen om brugen af kombineret udlejning forlænges, således at boligforeningen kan anvende dette udlejningsværktøj til og med den 31. december 2025.

Der anmodes samtidig om bemyndigelse til at indgå en tillægsaftale med AAB Vejle.

### Sagsfremstilling

#### Finlandsparkens historik

[adresse] kom på ghettolisten den 1. oktober 2012 og blev senere udpeget som et hårdt ghettoområde den 1. december 2018, da listen herover blev opgjort for første gang. Betegnelsen ”hårde ghettoområder” dækkede i årene 2018-2020 over et boligområde, der blev betegnet som et ghettoområde fem år i træk.

Der blev på baggrund af kategoriseringen som ghettoområde vedtaget en udviklingsplan for området, som løber indtil 2030.

Der blev endvidere indgået aftale mellem boligforeningen AAB Vejle og Vejle Kommune om anvendelse af reglerne om fleksibel udlejning den 1. oktober 2018 samt aftale om kombineret udlejning den 1. marts 2019. Begge udlejningsværktøjer skulle medvirke til at ændre beboersammensætningen i boligområdet.

[adresse] udgik af listen over hårde ghettoområder, ghettoområder og udsatte områder den 1. december 2020 pga. et fald i andelen af beboere uden for arbejdsmarkedet.

[adresse] blev dog fortsat kategoriseret som et forebyggelsesområde, da Social- og Boligministeriet første gang offentliggjorde en liste herover i 2021, og afdelingen er fortsat på listen den 1. december 2024, se vedhæftede bilag.

Det er derfor fortsat obligatorisk for boligforeningen at anvende fleksibel udlejning, der giver fortrinsret til boligsøgende i arbejde og uddannelse.

Det er derimod ikke længere obligatorisk at afvise visse boligsøgende efter almenboliglovens § [adresse], jf. § 168a, stk. 6, da det pr. 1. december 2024 er fire år siden, at [adresse] udgik af listen over hårde ghettoområder.

Muligheden for at afvise boligsøgende fremadrettet følger derfor alene af aftalen om kombineret udlejning og i henhold til de kriterier, der fremgår af almenboliglovens § 51b.

Henset til formuleringen af aftalen om kombineret udlejning, skal der derfor udarbejdes et tillæg hertil, så de afvisningsgrunde, som udgik af aftalen den 30. juni 2019, da der i loven blev indført mere restriktive og obligatoriske afvisningskrav, genindføres.

#### Nærmere om udviklingen i [adresse]

[adresse] godkendte den første gang 27. februar 2019, pkt. 50, at AAB Vejle, Afd. 29, [adresse], kunne anvende reglerne om kombineret udlejning ved tildeling af tomme boliger, og har senere hvert år godkendt forlængelsen, senest den 12. december 2023, pkt. 282.

![Faktaboks, kombineret udlejning](data:image/png;base64...)

Nedenfor ses en tabel, der viser udviklingen i området set i forhold til kriterierne for et parallelsamfund (tidligere kaldet ghettoområder). De røde felter angiver de grænseværdier, som er overskredet i forhold til kriterierne for parallelsamfund. For at blive kategoriseret som parallelsamfund skal mindst to kriterier være overskredet i kombination med, at mindst 50 % af områdets beboere skal være af ikke-vestlig oprindelse.

Derfor optræder [adresse] ikke på listen over parallelsamfund, men kun som forebyggelsesområde.

![Tabel, oversigt over Finlandsparkens udvikling](data:image/png;base64...)

Udviklingen i beboersammensætningen i [adresse] er overordnet set positiv.

Arbejdsmarkedstilknytningen blandt Finlandsparkens beboere er i en fortsat positiv udvikling, og boligområdet bevæger sig længere og længere væk fra grænseværdien på 40 %. Der ses også en positiv udvikling i forhold til færre beboere med kun grundskole. Andelen af beboere med ikke-vestlig herkomst er også faldet de seneste år, selvom den fortsat er høj og væsentligt over grænseværdien på 50 %.

Det vurderes således, at de iværksatte tiltag med fleksibel og kombineret udlejning i kombination har medvirket til at skabe en positiv udvikling i [adresse].

Der er i perioden siden 1. marts 2019 sket afvisning af 57boligsøgende i henhold til aftalen om kombineret udlejning.

#### Evaluering og forlængelse af af aftalen om kombineret udlejning - forvaltningens bemærkninger

Forvaltningen har som en del af den samlede evaluering forsøgt at afdække, hvorvidt anvendelsen af kombineret udlejning har en negativ effekt på øvrige forebyggelsesområder, eller andre boligafdelinger, der har nær geografisk tilknytning til [adresse].

Det bemærkes hertil, at [adresse] og Løget er kategoriseret som forebyggelsesområder på den senest offentliggjorte liste.

Det har ikke været muligt at konkludere om og i hvilket omfang, de afviste boligsøgende til [adresse] flytter til andre boligafdelinger i Vejle Kommune. Kommunens boligsociale monitoreringsværktøj kan således ikke synliggøre, hvilke boligsøgende der bliver afvist, eller hvor de flytter hen.

Forvaltningen indstiller derfor, at aftalen om kombineret udlejning forlænges henset til Finlandsparkens historik og for at fortsætte den positive udvikling. Aftalen indstilles forlænget til udgangen af 2025, hvor der foretages en fornyet evaluering.

Forvaltningen anmoder samtidig om bemyndigelse til at indgå tillæg til aftalen om kombineret udlejning med virkning fra den 1. december 2024.

### Økonomi

#### Anvisningsret og kommunens forpligtelse

Hvis boligforeningen afviser en boligsøgende efter reglerne om kombineret udlejning, skal kommunen anvise en anden passende bolig til den boligsøgende, der er blevet afvist, og så vidt muligt senest 6 måneder efter beslutningen om afvisning.

Kommunens pligt til at anvise en anden bolig forudsætter, at den boligsøgende var registreret som boligsøgende i boligforeningen på det tidspunkt, hvor kommunen traf beslutning om at afvise ansøgere efter reglerne om kombineret udlejning.

I de tilfælde hvor kommunen anviser en anden passende bolig, hæfter kommunen for boligtagerens eventuelle istandsættelsesudgifter, såfremt boligtageren ikke betaler dette ved fraflytning, samt for tomgangsleje i den anviste bolig.

[adresse] har hertil oplyst, at der siden 1. marts 2019 kun er fire afviste boligsøgende, der har været omfattet af kommunens anvisningspligt.

#### Tomgangsleje og kommunes forpligtelse

Ved kombineret udlejning vil [adresse] kunne påføres et tomgangstab, idet det ikke altid vil være muligt at udleje lejemålet inden opsigelsesfristens udløb. Det fremgår af aftalen om kombineret udlejning, at udgiften til tomgangsleje fordeles ligeligt mellem AAB Vejle og Vejle Kommune.

Der har i perioden 1. januar 2024 – 30. september 2024 været ni afvisninger, som har medført et samlet lejetab på i alt 12.967,50 kr., hvoraf kommunens andel udgør 6.483,75 kr.

Det bemærkes, at det først er muligt at få en opgørelse over 4. kvartal (Q4) efter den 15. december 2024, da der fortsat kan indløbe opsigelser af lejemål pr. den 1. og 15. december.

Tabellen nedenfor viser en opgørelse over kombineret udlejning i de første tre kvartaler i 2024.

![Tabel - oversigt over kombineret udlejning de første 3 kvartaler i 2024](data:image/png;base64...)

#### Finansiering

I forbindelse med Byrådets behandling af sag nr. 50 den 27. februar 2019, blev der reserveret 200.000 kr. i Den Centrale Reservepulje til at dække omkostninger ved kombineret udlejning. Der henstod den 1. januar 2024 i alt 133.000 kr. i puljen.

Der har i de første tre kvartaler i 2024 været et samlet lejetab på 12.967,50 kr., hvoraf kommunens andel udgør 6.483,75 kr. Dette beløb samt opgørelse for 4. kvartal (Q4) vil blive overført til Arbejdsmarkedsudvalget.

Restbeløbet fra kalenderåret 2024 vil blive søgt overført til 2025. Restbeløbet vil dermed kunne indgå i finansiering af en eventuel forlængelse af aftalen om kombineret udlejning i [adresse] til 31. december 2025.

#### Høring

Centralt Budget har ingen bemærkninger af bevillingsmæssig karakter, så længe omkostningerne kan holdes inden for det afsatte beløb i Den Centrale Reservepulje.

Sagen vil blive sendt til Arbejdsmarkedsudvalget til orientering.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** aftalen om kombineret udlejning i [adresse], afd. 29, [adresse] forlænges indtil udgangen af 2025, og

**at** forvaltningen bemyndiges til at indgå tillægsaftale om kombineret udlejning med virkning fra den 1. december 2024, således at afvisningsgrundene i aftalen formuleres i overensstemmelse med kriterierne i almenboliglovens § 51b.

### Beslutning

Godkendt.